google/wiki40b huggingface dataset:
Bosnia-Hercegovinas geografi

Klima

De vestlige områdene av Balkan er et eksempel på at klimaet kan være svært skiftende innenfor samme området, og værforholdene kan endre seg mye på et kort stykke fra kysten til nærmeste fjelltopp, eller fra dal til dal. De dinariske alper går langs kysten av Adriaterhavet og nordover langs grensen mellom Kroatia og Bosnia-Hercegovina. Lavtrykk i Middelhavet pøser mild og fuktig luft inn mot denne fjellrekken om vinteren, og vestsiden er et av de våteste områdene i Europa. Enkelte steder langs vestsiden av De dinariske alper kan få 4 000 mm i løpet av et år, mens kystbyene bare får omtrent 1 000 mm. Området har derimot flere perioder med finvær innimellom enn for eksempel Vestlandet i Norge har. Den kalde boravinden kan derimot gi en god del vind i området. Det begynner å bli varmere på kysten om våren, men det blir ikke særlig tørrere før i juni. Midtsommers er det stort sett bare sol, og de indre områdene kan få svært høye temperaturer. Mostar, ved elven Neretva, er en av de varmeste byene i Europa. En lett nordlig bris (kalt maestro) kjøler derimot ned kystområdene. Det er tordenvær omtrent en gang i uken frem til oktober, da regnet begynner å ta seg kraftig opp igjen. Sarajevo har en årlig nedbørsnormal på 932 mm.
De lavereliggende områdene i nord har et klima som er mer likt Sentral-Europa. Nedbørsmengdene minker mot øst, og vinteren er skyet, selv i de tørreste områdene. Vind fra sør kan strømme nordover, og fønvind kan gi temperaturer over 10ºC, eller kald luft (kalt kosavavind) fra Karpatene kan strømme sørover. Fjellene i vest verner disse områdene fra den kjøligere havluften, så temperaturene om sommeren kan bli svært høye.

Natur og miljø

Naturfarer:
ødeleggende jordskjelv
Miljøproblemer:
Luftforurensning fra metallurgiske fabrikker. Man har avgrensede områder for å kvitte seg med urbant avfall. Omfattende dødsfall, vannmangel og ødelagt infrastruktur som følge av krisen i 1992-1995. 
Miljøavtaler:
delaktig i avtaler som omhandler:
Luftforrurensning, havrett, tømming av avfall til sjøs, bevaring av marint liv, forbud mot atomprøvesprenginger, vern av ozonlaget.
Taihangfjellene

Taihang Shan (kinesisk: 太行山; pinyin: Tàiháng Shān) eller Taihangfjellene er en fjellkjede nord i Folkerepublikken Kina langs grensen mellom provinsene Shanxi på den vestre side og Hebei og det nordlige Henan på den østre.
Det strekker seg fra lavlandet i Hebei i nordøst og til høylandet i Shanxi i sørvest. De fleste fjellene er på mellom 1500 og 2000 meters høyde; høyeste topp er Xiaowutai på 2882 meter. Området er rikt på kull. Provinsnavnene Shanxi og Shandong har sammenheng med at de to provinsene ligger henholdsvis vest og øst for Taihangfjellene.
Asser av Sherborne

Asser (død 908 eller 909) var en walisisk munk, som i 890-årene ble biskop av Sherborne. Hans opprinnelige navn var muligens Gwyn eller Guinn, som betyr «velsignet»; Asser og Asher er hebraiske for det samme, og navnet på Jakobs åttende sønn i Det gamle testamente. 
Han var munk i St. Davids, som da lå i kongedømmet Dyfed. Ingenting er kjent om hans tidlige liv. På et tidspunkt begynte han å arbeide for kong Alfred den store i Wessex, blant annet med å oversette bøker og å veilede kongen når han leste disse. I 893 skrev han en biografi om Alfred, Livet til kong Alfred, som til tross for at den synes å være et uferdig utkast er den beste kilde man har om en tidlig engelsk konge.
Mellom 892 og 900 ble han biskop av Sherborne. Han hadde allerede tidligere blitt bispeviet, og det er mulig at han var biskop av St. Davids eller hjelpebiskop under Wulfsige av Sherborne. Giraldus Cambrensis nevnte ham som biskop av St. Davids, men hans verk ble ikke skrevet før i 1191, og opplysningen regnes som usikker. 
På 1800- og 1900-tallet hevdet flere forskere av hans biografi om kong Alfred ikke var autentisk. Minst én forsker har hevdet at det var biskop av Exeter, Leofric, biskop 1046–1072, som skrev den og av egeninteresse tilskreve han den feilaktig til Asser. Et annet forslag har vært Byrhtferth av Ramsey som benyttet store utdrag av Assers tekst i Historia regum, eller Historien over kongene, en historisk blanding som omhandler de angelsaksiske kongedømmene fram til kong Alfred. I ettertid har argumentene for forfalskning ikke bestått, og det er nå igjen allment akseptert at verket er av Assers hånd. Påstandene blir gjennomgått i innledningen til standardutgaven av Alfred The Great.
Matbransjens Faglige Utvalg

Matbransjens Faglige Utvalg (MFU) er en norsk organisasjon opprettet av Annonsørforeningen, Næringslivets Hovedorganisasjon og Virke. MFU vurderer og fatter vedtak vedrørende markedsføring av en rekke mat- og drikkevarer overfor barn og ungdom.
MFU og fellelsene der virker som en selvjustisordning, men vedtakene har ingen juridisk betydning. Det er heller ikke slik at de som blir felt i MFU forplikter seg til å rette seg etter vedtaket, og MFU har ingen sanksjoner de kan iverksette dersom vedtakene ikke blir fulgt.
Juryen i MFU består av ett uavhengig medlem, to med markedsføringsbakgrunn, ytterligere ett med juridisk bakgrunn, ett med ernæringmessig bakgrunn, representanter fra Helsedirektoratet eller Helse- og omsorgsdepartementet og ett medlem fra almenheten.
Eliteserien i volleyball for kvinner 2011/12

Eliteserien i volleyball for kvinner 2011–12 var det øverste nivået i volleyball i Norge for kvinner sesongen 2011-12.
Seriespillet startet 24. september 2011 og ble avsluttet 18. mars 2012. Seks lag delttok i eliteserien 2011–12.
Træffhuset

Træffhuset er et sammensatt idrettsbygg i Molde. Bygget ligger ved Romsdalsmuseet og Idrettens Hus og ble åpnet for trening 2. januar 2008. Den offisielle åpningen var 8. og 9. februar. 
Bygget består nå bl.a. av to/tre flerbrukshaller og en klatrehall, kalt Moldeveggen. Flerbrukshallene heter Molde Arena (som består av to deler) og Rekneshallen. Molde Arena var tidligere en innendørs fotballhall som ble ombygget i forbindelse med at Molde Håndballklubb rykket opp til eliteserien. Fotballhallen var kjent som Istadhallen.
Rett utenfor idrettsbygget er det lagt kunstgress på den gamle Reknesbanen og bygd tribune som en del av bygningsmassen. Kunstgresset åpnet september 2008 og er Sportsklubben Træffs hjemmebane.
Sarah Waters

Liv og virke

Waters er ph.d.-grad i engelsk litteratur fra Universitet i London. Hun tok bachelorgraden ved Universitet i Kent og mastergraden ved Universitet i Lancaster.
Hun gikk direkte fra å skrive doktorgradsavhandling til å skrive romaner, og debuterte i 1998 med Tipping the Velvet, som vant en lang rekke priser og ble oversatt til 24 språk. Waters skriver romaner og kriminalromaner med historiske motiv, bøkene har gjennomgående lesbiske tema. Alle hennes bøker har vunnet priser, og hun er blitt nevnt som en av Storbritannias mest lovende unge forfattere. I 2003 ble hun British Book Awards Author of the Year.
Romanen Tipping the Velvet ble i 2002 filmatisert som fjernsynsserie av BBC Two. Fingersmith ble filmatisert som TV-serie av BBC One i 2005.
Waters ble i 2019 utnevnt til offiser av Order of the British Empire (OBE) for sin innsats for litteratur.
Parahovatoma

Levevis

Larvene lever i død ved, utviklingstiden er flere år.

Utbredelse

Slekten er utbredt i det sørlige Afrika.
Blokkeringsfrie bremser

Annen teknologi for å forhindre å miste veigrepet

Stabilitetskontroll (ESP - Electronic Stability Program - elektronisk stabilitetsprogram) er en funksjon som benytter mye av den samme teknologien som ABS. Det er de samme sensorene som registrer at hjulene spinner. Systemet reduserer turtallet på motoren slik at drivhjulene ikke spinner unødig. På mange antispinn-systemer er det ordnet slik at det hjulet som har lite veigrep, (hjulet som spinner) blir holdt igjen litt av bremsen, slik at mer kraft overføres gjennom differensialen til hjulet som ikke spinner. Også bremsefinesser som bremsehjelp (BA = Brake Assist), veigrepskontroll (TRC/TC/TCS = Traction Control/System) og elektronisk bremsekraftfordeling (EBD - Electronic Brake Distribution) styres av de samme sensorsystemene.
Ninotchka

Handling

Innhøstingen står for døren i Russland, men alt tyder på at avlingene blir små. De ambisiøse femårsplanene for landbruket ser ut til å slå feil, og flere frykter matmangel. Tre russiske delegater (Sig Ruman, Felix Bressart og Alexander Granach) blir sendt til Paris for å selge juveler for å skaffe hardt tiltrengt kapital. Juvelene har tidligere tilhørt storhertuginne Swana (Ina Claire), som mener staten ulovlig har konfiskert dem. Nå ber hun kjæresten, grev Leon (Melvyn Douglas), om å ta juvelene tilbake. De russiske delegatene legger seg inn på et hotell, men kun kongesuiten har en safe som kan romme Swanas juveler. Grev Leon gjør sitt beste for å hale ut tiden.
Delegatenes oppdragsgivere synes salget går for tregt. De blir utålmodige, og kommisjonæren Ninotchka (Greta Garbo) blir sendt til Paris for å finne ut hva som oppholder de tre mennene. Hun er en tøff, lojal og ubestikkelig dame som er opptatt av å få best mulig betalt for juvelene. Grev Leon prøver å sjarmere den vakre russeren, men hun er ikke innstilt på romantikk og betrakter ham med et iskaldt blikk. Etter hvert som tiden går blir hun til slutt forelsket i ham, og det skaper nye problemer. Swana er villig til å gi avkall på juvelene hvis Ninotchka avslutter forholdet med greven.
Gunnar Jahn

Karriere

Jahn var utdannet cand.jur. (1907) og cand.oecon. (1909) fra Universitetet i Oslo.
Etter endt utdannelse ble Jahn ansatt i Statistisk sentralbyrå i 1910. Etter å ha jobbet noen år i Rasjonaliseringsdirektoratet kom han tilbake til Statistisk sentralbyrå der han ble direktør i 1920. Samtidig som han var direktør der, jobbet han som lærer ved Oslo Handelsgymnasium og foreleser ved Universitetet i Oslo. Han var også finansminister i Johan Ludwig Mowinckels tredje regjering et halvt år fra høsten 1934.
Fra 25. juni 1937 til 31. desember 1943 og fra 5. november 1945 til 31. desember 1966 var Jahn medlem av Den norske Nobelkomite. Han var komiteens viseformann 1940–1941 og overtok som formann etter avdøde Fredrik Stang d.y.  15. november 1941–31. desember 1943 og 5. november 1945 til 31. desember 1966.
Under andre verdenskrig var Jahn medlem av Administrasjonsrådet i 1940. Jahn var også en viktig mann i Kretsen og var derfor med på «Grimelundsmøtene» på Grimelund gård. Som motstandsmann ble han i 1944 formelt en av lederne i Hjemmefronten. Samme høst ble han arrestert av tyskerne og sendt til Grini. I rettsoppgjøret etter krigen markerte Jahn seg som en konsekvent motstander av dødsstraff. 
Jahn førte dagbok fra 9. april 1940. Den ble senere maskinskrevet og er viktig historisk kilde til hva embetsmenn snakket om.
I Einar Gerhardsens samlingsregjering i 1945 ble Jahn på nytt finansminister. I 1946 ble han direksjonsformann i Norges Bank (tilsvarer i dag posisjonen sentralbanksjef), en stilling han hadde frem til 1954. Han fortsatte å være tilknyttet Norges Bank etter at han sluttet som direksjonsformann. Økonomihistorikeren Einar Lie har karakterisert Jahns innsats i Norges Bank som: «Han var den ruvende samfunnspersonen som ble en marginal sentralbanksjef – ikke av mangel på maktvilje, men av mangel på reelt handlingsrom.»
Jahn ble sett på som en mann med enorm faglig tyngde, men det hindret ham ikke i å skrive mer trivielle bøker som Byggeskikker på den norske landsbygd og Om binding av ørretfluer. Han var også blant dem som introduserte idretten bueskyting i Norge.
Skomvær-aksjonen

Skomvær-aksjonen var en innsamlingsaksjon som NRK satte i gang i 1960 med mål å finansiere en redningsskøyte. Initiativet til innsamlingen ble tatt av Erik Bye under et radioprogram på julaften 1959.
Målet var først å få bygd en 55 fots redningsskøyte. Underveis i innsamlingen ble målet endret til et 87 fots fartøy av samme type som RS «Håkon VII» (RS 61). Kringkastingssjef Kaare Fostervoll undertegnet byggekontraken med Stord Verft A/S. En stor del av de innsamlede midlene kom inn ved salg av andelsbrev på kr 5 hver. Det ble mottatt gaver fra utstyrfirmaer til en verdi på til sammen 300 000 kroner.
Skjøtet på RS «Skomvær II» (RS 66) ble overlevert til Redningsselskapet 11. juni 1960
Tiniocellus

Utseende

Små (5-7,5 millimeter), avlange, brunlige skarabider med forholdsvis lange bein. Kroppen har spredte, korte børster. Hodet er skovlformet uten horn. Pronotum er nesten rektangulært, en del bredere enn langt og litt bredere enn dekkvingene, svært tett og kraftig punktert. Dekkvingene er parallellsidige med tydelige punktrader.

Utbredelse

Slekten er utbredt i Afrika og i India.
Prosopocoilus (Hoplitocranum) felschei

Utseende

En middelsstor (hannene 24-43 millimeter) hjortebille, hannen er gulbrun, mørkere langs midten. Hannens kjever er moderat forstørrede, knivformede, sagtakkede på innersiden. Hodet, beina og den midtre delen av promnotum er mørkt rødlige, dekkvingene har en kileformet, svart midtflekk. Hodet er firkantet, uten påfallende groper, knøler eller tenner, pannen er bredt U-formet innbuktet, hodet er litt utvidet bak fasettøynene. Antennene har en tre-leddet vifte. Pronotum er betydelig bredere enn langt, rundet.  Hunnen er  mindre enn hannen, mangler de førstørrede kjevene, hodet er rundet, dekkvingenes mørke midtflekk er bredere og mer jevnbred.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er utbredt i Kamerun og Togo.
Official Live: 101 Proof

Albuminformasjon

De første fjorten sporene er liveinnspillinger av sanger som tidligere var gitt ut på studioalbum (begynner med Cowboys from Hell); de siste to sangene («Where You Come From» og «I Can't Hide») er studioinnspillinger som først ble introdusert på dette albumet. Official Live: 101 Proof nådde #15 på Billboard Top 200-listene.
Sporet «Dom/Hollow» er en sammensmelting av deler fra «Domination» (originalt fra Cowboys from Hell) og «Hollow» (originalt fra Vulgar Display of Power). Bandet spilte «Domination», som ledet inn i «Hollow», omtrent hver eneste gang de spilte en av disse sangene live.
Sporet «Hostile» er en live-versjon av «Fucking Hostile» (fra Vulgar Display of Power) med en kortere tittel.
Omslaget på albumet skal se ut som en flaske med whiskey som det står 101 proof på, som viser til alkoholinnholdet, og No 5 som skal viser til merket (som Jack Daniels Old No 7-merket), og det faktum at dette er deres femte utgivelse (om man begynner på Cowboys From Hell og utelater deres fire tidligere album).
Washington-avtalen

Washington-avtalen ble forhandlet frem i mars og mai 1994 mellom bosniakroatene og regjeringen av Bosnia-Hercegovina og ble signert i Wien og Washington av den bosniske statsministeren Haris Silajdžić, den kroatiske utenriksministeren Mate Granić og representanten for bosniakroatene Krešimir Zubak.
Washington-avtalen resulterte i den bosnjak-kroatiske føderasjon, en av de to delstatene (entitetene) i Bosnia-Hercegovina.
Karl Vike Stormark

Kilder

Rapport i Riksarkivet, skrevet av vpl. fenrik Stormark, 11. april 1941
Undredal stavkirke

Datering

Kirken er omtalt første gang i et dokument fra 1321. Det har likevel vært antatt at kirken er bygd i 1147, siden dette årstallet er risset på en takstol inne i kirken. Tallet er skrevet med arabiske tall, som ikke kom i særlig bruk i Norge før på 1300-tallet. Jens Zetlitz Monrad Kielland mente i 1902 at tallet skulle leses som 1447, og kan da vise til en takreparasjon. Dendrokronologiske årringstester har ikke gitt en klar alder, men kan tyde på at kirken ble reist mellom midten og slutten av 1100-tallet.

Oppbygning

Det er spor etter svalgang rundt skipet. Skipet er forlenget mot vest med klokketårn og et våpenhus med sadeltak. Koret er nyere og i samme bredde som skipet.
Inne i kirken henger den første kirkeklokken fra middelalderen, nå er den tatt ut av bruk. I klokketårnet er det to nye klokker datert 1884 og 1996. Veggene har den originale limfargedekoren fra 1600-tallet, og i taket er det malt bibelfigurer og engler. Kneleskammel fra 1647, døpefat fra ca. 1680, prekestol er fra slutten av 1500-tallet og ble dekorert i 1695, og 2 lysestaker med skjold er datert til 1702. 
I 1722 ble svalgangene på kirken fjernet, og de første vinduene ble satt inn. Rundt 1850 ble våpenhuset og siste del av skipet påbygd. Kirken ble også malt hvit innvendig. Etter en stor omvøling i 1961 ble tre lag maling vasket av, og de originale maleriene kom til syne igjen. De viser mytiske dyr og symbolske tegn.
Kirken ble og restaurert i 1984, med nytt kirkegulv, og nye bordplater utvendig. Senere ble og tak og kirketårn reparert. Kirken har ved flere anledninger blitt planlagt flyttet, siste gang var i 1913, men dette ble ikke noe av grunnet brudd på avtalen.
Kirken var viet til sankt Nikolai.
Kenyas afrikanske nasjonale union

Kenyas afrikanske nasjonale union (KANU) (engelsk Kenya African National Union) var et kenyansk politisk parti, dannet i 1960 ved et samarbeid mellom Kenyas afrikanske forbund, Folkets kongressparti og Kenyas frigjøringsbevegelse. KANU styrte landet i nærmere 40 år, fra landet ble selvstendig i 1963 til valget i 2002. Jomo Kenyatta var partileder, og Tom Mboya generalsekretær.
Etter Kenyattas død i 1978 ble visepresident Daniel arap Moi valgt til ny partileder. I 2007 ble partiet en del av alliansen Partiet for nasjonal enhet.
Balli

Kjente personer med navnet

Personene i listen er ordnet kronologisk etter fødselsår.
Arakawa

Arakawa (荒川区 -ku) er en av Tokyos 23 bydeler. Området har sitt navn fra elven med samme navn, og grenser til disse bydelene: Adachi, Kita, Bunkyo, Taito og Sumida.
1. november 2005 hadde Arakawa-ku en befolkning på 191 467 innbyggere.
Rubix Linux

Rubix Linux er en linuxdistribusjon fra USA som var basert på Slackware. Distribusjonen benyttet pakkesystemet til Arch Linux og hadde et totalforandret init-system som lignet på Berkeley Software Distribution.
Distribusjonen var beregnet på 32-biter arkitekturen i386.
Distribusjonen støttet plattformen i486. Den benyttet vindusbehandlerne Fluxbox og WMaker og skrivebordsmiljøet KDE.
Versjon 1.0 ble lansert 5. mars 2006.
Cyril Houplain

Cyril Houplain er en grafisk illustratør fra Frankrike, og har blant annet vært med å lage det visuelle universet av sangeren -M-, og den komediske musikalen Le Soldat rose.
Wagers angrep

Slaget

Den spanske flåten nådde Isla de Baru kvelden den 7. juni og ankret opp der. Dagen etter var den lite vind, men rundt kl. 1500 oppdaget de at skvadronen til Wager nærmet seg. Spanjolene satte opp en forsvarstilling, men engelskmennene visste at de måtte angripe de største skipene, fordi de hadde mest penger ombord.
«Kingston» gikk til åtak på «San Joaquin» rundt 1700, som etter to timars kamp, kom seg unna i mørket ved hjelp av «Concepción».
«Expedition» gikk til åtak på «San José» og gikk mot skipet for å borde det. Rundt 1900, etter en og en halv time med hard kamp og bare 60 meter mellom de to skipet, eksploderte brått «San José» og sokk raskt. Lasten og nesten hele mannskapet forsvant med skipet. Det var bare 11 overlevende av et mannskap på 600.
Nå var det mørkt, men det var fullmåne og Wager klarte å finne «Santa Cruz» rundt 0200. Etter en kort kamp, som etterlater 14 engelskmenn og 90 spanjoler døde, ble «Santa Cruz» ble kapret, men hadde nesten ingenting av skatten ombord. Bare 13 kister med spansk dollar og 14 sølvbarrer.
Ved daggry oppdaget engelskmennene «San Joaquin» og Wager gav ordre til «Kingston» og «Portland» om å kapre skipet. Etter noen salver klarte derimot «San Joaquin» å komme seg unna mot havnen i Cartagena. Engelskmennene turte ikke følge etter og møter kanonene ved fortene i Cartagena.
Resten av den spanske flåten kom seg også trygt frem til Cartagena, utenom «Concepción», som trengt opp i et hjørne av engelskmennene og strande seg selv på Baru Island der mannskapet satte skipet i brann.

Konklusjon

Engelskmennene hadde eliminert tre spanske skip og hindret gull- og sølvlasten å krysse havet og slik støtte den fransk-spanske krigen økonomisk. Men Charles Wager var skuffet over byttet, som gjorde ham til en rik mann, men som kunne ha vært mange ganger større om de hadde fått kapret –San Joaquin. Kapteinene Bridge og Windsor ble kastet ut av marinen på grunn av dette.

I dag

Skatten fra San José ligger fremdeles på bunn av havet. Det er estimert til en verdi i dag på mellom $150 og $450 millioner amerikanske dollar. «San José» blir kalt «den hellige gralen av skipsvrak» og blir aktive leitene etter av skattejegere i dag. En gruppe investorer kalte Sea Search Armada hevder å ha funne skipet utenfor kysten av Colombia, men den colombianske regjeringen har ikke klart å bekrefte dette. En stor rettslig strid om rettene til skatten ble løst i juli 2007 da colombiansk høyesterett konkluderte med at skatten skulle deles likt mellom de colombianske myndighetene og utforskarene. Andre hevder å ha funne vraket andre steder, så den virkelige plasseringen er fremdeles et mysterium.
Loepantheraea rosieri

Utseende

En middelsstor til stor (vingespenn ca. 80 millimeter), brunlig påfuglspinner med store vinger. Begge kjønn har markert sigdformede forvinger. Vingene har ofte en litt gyllen glans. Forvingen har en rett, brun tverrstripe, området like utenfor denne er lysere og ofte noe sølvfarget. Hunnen har noen hvite flekker i midten av hver vinge.

Utbredelse

Arten er utbredt i Sørøst-Asia.
DS «Sandeid» (1892)

Skipet

DS «Sandeid» hadde stålskrog, og var ved levering som DS «Sandnæs» 167 bruttoregistertonn. Etter ombyggingen i 1896 var tonnasjen 187,97 bruttoregistertonn og 93,09 nettoregistertonn. Hovedmaskinen var en tosylindret compound dampmaskin med arbeidstrykk 134 psi og oppgitt ytelse 35 nhk (nominelle hestekrefter). I 1907 var «Sandeid» sertifisert for 290 passasjerer i innenskjærs fart. Samme år besto mannskapet av 2 offiserer, 2 maskinister, 4 dekksfolk, 2 maskinfolk og 4 i forpleining.
Barisis-aux-Bois

Befolkningsutvikling

Antall innbyggere i kommunen Barisis-aux-Bois
Referanse: INSEE
Chlorocala monoceros

Utseende

En middelsstor ( millimeter), avlang, blank gullbasse. Denne arten er mahognifarget med gulaktig kantstripe på dekkvingene. Dekkvingene har fine punktrader.

Levevis

Larvene utvikler seg i død ved som er angrepet av hvitråte. De voksne billene kommer gjerne til sevjeutfloder og andre steder der søte plantsafter er tilgjengelige.

Utbredelse

Arten er kjent fra Kamerun, den Sentralafrikanske Republikken og Angola.
PGA-touren 2016/17

PGA-touren 2017 var den 102. sesongen av PGA-touren. Sesongen begynte oktober 2016 og ble avsluttet i september 2017.
Mentougou

Mentougou (kinesisk: 门头沟区, pinyin: Méntóugōu Qū) er et bydistrikt vest i Beijing i Kina.
Det er på 1.321 kvkm, med 266 591 innbyggere (2000).
Xishanfjellene (Vestfjellene eller de vestlige høyder – Western Hills) dekker over 90 prosent av Mentougou. Det gamle buddhistiske Tanzhetempelet ligger her.
Distriktet utvinner kull, kalkstein og granitt. Av landbruksprodukter kan nevnes roser, ville jujubær, sopp og Beijings hvite pærer.
Området var helt landlig helt frem til 1990-årene, og ble av byboerne i Beijing ikke betraktet som del av byen. Men senere er den østlige delen av Mentougou blitt urbanisert.

Samferdsel

Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Sjette ringvei fører gjennom det østlige Mentougou.